**Боян Дубаіч** (сербск.: Bojan Dubajić / Бојан Дубајић; нар. 1 верасня 1990) — сербскі футбаліст, нападнік.

Клубная кар’ера
---------------

Пачаў кар’еру ў сербскім клубе «Інджыя», дзе гуляў у асноўным у другім дывізіёне. У 2010 годзе на правах арэнды гуляў таксама за клуб «Раднічкі» (Сомбар). У сезоне 2010/11 правёў за «Інджыю» чатыры матчы ў сербскай Суперлізе.

З 2013 па 2016 год выступаў у другім дывізіёне Швейцарыі — спачатку ў «Лугана», пазней быў арандаваны клубам «Ле-Мон» і праз паўгады перайшоў у яго склад на трывалай аснове. Усяго правёў у Чэлендж-лізе 76 матчаў і забіў 12 галоў. У другой палове 2016 года гуляў за тайландскі клуб «Сісакет», аднак у канцы года пакінуў яго ў якасці свабоднага агента.

У студзені—лютым 2017 года праходзіў прагляд ва ўкраінскім клубе «Александрыя», але беспаспяхова. У сакавіку 2017 года падпісаў кантракт з беларускім клубам «Гарадзея». З цягам часу замацаваўся ў аснове беларускай каманды і ў чэрвені 2017 года падоўжыў кантракт да канца сезона 2018. Па выніках чэмпіянату 2017 з 12 галамі стаў найлепшым бамбардзірам каманды. Пачатак сезона 2018 прапусціў з-за траўмы, з мая вярнуўся ў стартавы склад. У кастрычніку і лістападзе ў двух матчах запар (супраць «Смалявічаў» і «Мінска») адзначаўся хет-трыкамі.

У снежні 2018 года ў якасці свабоднага агента падпісаў кантракт з барысаўскім БАТЭ. У пачатку сезона 2019 рэдка з’яўляўся на полі з-за траўмы, аднак паступова заваяваў месца ў складзе. У сезоне 2020 страціў месца ў складзе. У снежні 2020 года па пагадненні бакоў пакінуў барысаўскі клуб.

У лютым 2021 года стаў іграком казахстанскага клуба «Актабэ», а ў ліпені 2021 года перабраўся ў кіпрскі «Эносіс», дзе гуляў да канца сезона 2021/22, пасля чаго завяршыў кар’еру.

З верасня 2022 года стаў футбольным агентам. У студзені 2023 года прывёз у БАТЭ сербскага паўабаронцу Сеада Ісламавіча.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2019, 2020
* Беларусь Уладальнік Кубка Беларусі: 2020
* Беларусь У спісе 22 найлепшых ігракоў чэмпіянату Беларусі: 2017

Зноскі
------

1. ↑  Bojan Dubajic // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Сербский нападающий Дубаич стал игроком "Городеи"
3. ↑  "Городея" продлила контракты с Дубайичем и Башиловым
4. ↑  Боян Дубайич сменил "Городею" на БАТЭ
5. ↑  БАТЭ расстался с Дубайичем
6. ↑  Боян Дубайич стал игроком "Актобе"
7. ↑  Давно о вас не слышали. "Самое важное в жизни — эмоции" (руск.)(недаступная спасылка). *pressball.by* (26 студзеня 2023). Архівавана з першакрыніцы 31 студзеня 2023. Праверана 30 студзеня 2023.
8. ↑  Сеад Исламович: "Все из земляков-футболистов, с которыми общался по поводу БАТЭ, говорили о клубе только положительные слова" (руск.). *football.by* (13 студзеня 2023). Праверана 14 студзеня 2023.

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | by.tribuna.com · ESPNFC.com · FBref.com · FootballDatabase.eu · FootballFacts.ru · Soccerbase (ігрок) · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |